На основу члана 2. Правилника о ближим условима, критеријумима и поступку реализације мера популационе политике Општине Ћићевац за 2020. годину, Стратегије развоја општине Ћићевац за период 2013 – 2022 године („Службени лист општине Ћићевац“, број: 6/2013) , члана 44. Закона о локалној самоуправи („Сл.гласник РС“, број: 129/07,83/14 – др. закон, 101/16 – др. закон и 47/18) и Уговора о суфинансирању мера популационе политике јединица локалне самоуправе у Републици Србији у 2020. години између општине Ћићевац и Кабинетом министра без портфеља задуженог за демографију и популациону политику 063 број : 401-00-136/17/2020-01 од 02.03.2020. године, Комисија за реализацију мера популационе политике, расписује

ЈАВНИ ПОЗИВ

за доделу бесповратних средстава у циљу подстицања самозапошљавања у оквиру

**ПРОЈЕКТА ЗА ДОДЕЛУ БЕСПОВРАТНИХ СРЕДСТАВА ЗА СУФИНАНСИРАЊЕ МЕРА ПОПУЛАЦИОНЕ ПОЛИТИКЕ ЈЛС У РЕПУБЛИЦИ СРБИЈИ У 2020. ГОДИНИ**

**МЕРА „УСКЛАЂИВАЊЕ РАДА И РОДИТЕЉСТВА“**

**I ОСНОВНЕ ИНФОРМАЦИЈЕ**

Пројекат за доделу бесповратних средстава за суфинансирање мера популационе политике (у даљем тексту: Пројекат) финансира Кабинета министра без портфеља задужен за демографију и популациону политику Републике Србије уз суфинансијску подршку Општине Ћићевац која спроводи пројекат. Пројекат се реализује у оквиру мере популационе политике- усклађивања рада и родитељства. Укупно опредељена средства за реализацију ове мере популационе политике у оквиру Пројекта износе 1.500.000,00 динара, при чему је предвиђена додела субвенција за почетнике у пословању у износу од 300.000,00 динара по кориснику.

Циљ популационе мере у оквиру Пројекта је унапређење квалитета живота као један од важних услова за рехабилитацију рађања и родитељства кроз подстицање и унапређење предузетништва код родитеља, брачних парова са територије општине Ћићевац.

**II УСЛОВИ КОНКУРСА**

Право на доделу субвенција- грантова у износу од 300.000,00 динара имају:

- незапослени самохрани родитељи, незапослени брачни парови, као и незапослени ванбрачни парови, у старосној доби од 18 до 45 година, са пребивалиштем на територији општине Ћићевац најмање годину дана, који у тренутку подношења пријаве немају регистровани привредни субјекат или су почетници у пословању (предузетници, микро и мала привредна друштва, који су регистровани у Агенцији за привредне регистре најраније oд 01.06.2019. године) и који су завршили предузетничку обуку за развој предузетништва .

Незапослено лице мора да региструје и отпочне обављање регистроване делатности након одобрења средстава, а најкасније до датума потписивања уговора. Регистрација и отпочињање обављања регистроване делатности пре донете одлуке о додели субвенције не ствара обавезу да ће субвенција бити одобрена.

Заинтересована лица за подношење пријаве на јавни позив морају да прођу обуку пре подношења захтева. Лица која су већ била на обуци и имају доказ за то нису у обавези да поново прођу кроз обуку. Пријављивање за обуку се врши у Општини Ћићевац.

**Лица која су конкурисала и добила Републичка средства у задње три године од датума објављивања Јавног позива, као и лица и чланови породице који су добили средства из популационе политике за 2018. годину немају право на субвенцију.**

Пројекат се реализује у две фазе

Прва фаза – Предузетничка обука

Друга фаза – Додела бесповратних средстава и менторинг

**Прва фаза - предузетничка обука**

Заинтересована лица за подношење пријаве на јавни позив морају да прођу обуку пре подношења захтева.

Лица која су већ била на обуци и имају доказ за то, нису у обавези да поново прођу кроз обуку.

**Пријављивање за обуку се врши најкасније до 12.06.2020. године у Канцеларији за локални економски развој општине Ћићевац на Обрасцу 1 – Пријава за учешће на предузетничкој обуци за започињање посла (за физичка лица и за правна лица).**

**III ПОТРЕБНА ДОКУМЕНТАЦИЈА**

* Образац 2- Захтев за доделу субвенције са бизнис планом – попуњен образац,
* Образац 2а – изјава подносиоца пријаве да три године пре подношења пријаве, он/а/и или чланови његове уже породице (повезана лица) нису примили субвенције за самозапошљавање или средства популацине политике из 2018.године.
* Образац 2б – изјава подносиоца пријаве да су сви подаци наведени у пријави истинити (под кривичном и материјалном одговорношћу),
* Сертификат о завршеној обуци или потврду о завршеној обуци,
* Очитану личну карту,
* Извод из матичне књиге венчаних уколико су у брачној заједници, или оверену изјаву два сведока уколико су у ванбрачној заједници,
* Извод из матичне књиге рођених за свако дете,
* Потврда о старатељству за самохране родитеље,
* Потврду из ПИО фонда за статус незапосленог лица.
* Пристанак за обраду података о личности

*Допуна документације уколико лице које конкурише има регистровани привредни субјект*

* Решење о регистрацији из АПР-а за почетнике у пословању, (предузетници, микро и мала привредна друштва, који су регистровани најраније 01.06.2019. години),

Подносилац захтева је дужан да достави и сву додатну документацију на захтев Комисије за доделу субвенције. Некомплетна документација се неће узимати у разматрање. Достављена документација се не враћа подносиоцу захтева.

**IV НАМЕНА БЕСПОВРАТНИХ СРЕДСТАВА**

Средства субвенције могу да се користе за:

* Набавку опреме
* Изградњу, адаптација и –или реконструкцију пословног простора
* Набавку материјала и сировина.

*Пројектне активности које се неће финансирати*

Средства по овом јавном позиву не могу се користити за :

* Организовање игара на срећу, лутрија и сличне делатности
* Производња и промет било ког производа или активности које се према домаћим
* прописима или међународним конвенцијама и споразумима сматрају забрањеним
* Промет нафте и нафтних деривата
* Примарну пољопривредну производњу
* Активности везане за рад политичких партија
* Производња и продаја оружја и војне опреме
* Финансијске услуге
* Такси услуге

Пројектом се финансирају трошкови набавке опреме, изградње, адаптације и/или реконструкције пословног простора, набавка материјала и сировина који су предмет Уговора, а који се реализују након потписивања Уговора са општином Ћићевац.

Један подносилац – брачни пар захтева може предати само једну пријаву по овом Јавном позиву.

**V НАЧИН ПРИЈАВЉИВАЊА И РОК ЗА ПОДНОШЕЊЕ ЗАХТЕВА**

Прецизно и тачно попуњен Захтев за доделу субвенције као и пратећа документација у складу са Јавним позивом, доставља у затвореној коверти са назнаком „за учешће на Јавном позиву по Пројекту за доделу бесповратних средстава за суфинансирање мера популационе политике јединица локалне самоуправе у Републици Србији у 2020. години мера „усклађивање рада и родитељства““ поштом или на писарници општине Ћићевац, адреса : ул. Карађорђева 106, 37210 Ћићевац.

Јавни позив је отворен док се расположива средства не утроше, а најкасније до 18.06.2020. године. Конкурсна документација и комплетна информација о свим битним елементима и правилима за учешће у овом јавном позиву могу се преузети са званичног сајта Општине Ћићевац: [www.cicevac.rs](http://www.cicevac.rs/)

Детаљније информације о Јавном позиву и потребној документацији могу се добити у Општинској управи Ћићевац у Канцеларији за локални економски развој; улица Карађорђева 106; 37210 Ћићевац или на телефон 037/ 811-260 локал 20 или 24 (Милош Мацић и Милић Радосављевић)

**VI ДОНОШЕЊЕ ОДЛУКЕ**

Након завршеног јавног позива, Комисија врши бодовање, сачињава ранг листу и исту објављује на званичној интернет страници Општине Ћићевац, као и на огласној табли.

Сваки подносилац пријаве има право приговора на објављену ранг листу, Општинском већу у року од 8 дана од дана објављивања.

Коначно решење о додели субвенције а на основу ранг листе коју је утврдила Комисија доноси Општинско веће општине Ћићевац, након чега се закључује уговор о додели субвенције.

**VII ЗАКЉУЧИВАЊЕ УГОВОРА**

Уговор о коришћењу подстицајних средстава са председником општине Ћићевац се закључује након доношења коначног решења о додели субвенције у року од 8 дана. Уговор се закључује након извршене провере достављене документације за закључивање уговора. Средства ће бити преношена на рачун привредног субјекта - апликанта у року од 30 од потписивања уговора .

Документација за закључивање уговора:

- фотокопија решења надлежног органа о упису у регистар,

- фотокопија картона депонованих потписа код пословне банке,

- фотокопија/очитана лична карта подносиоца захтева,

- средства обезбеђења испуњења уговорних обавеза,

- Потврда МУП-а да власници/оснивачи и одговорна лица нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре и друга

кривична дела која се гоне по службеној дужности (издата након објављивања јавног позива)

- Потврда основног суда да се против власника/оснивача и одговорних лица не води кривични или истражни поступак (издата након објављивања јавног позива)

- Потврда надлежног суда да привредном субјекту није изречена правоснажна мера забране обављања делатности, издата након објављивања јавног позива (за привредна друштва потврда издата у привредном суду а за едузетнике

потврда издата у прекршајном суду)

- Приликом закључивања уговора лице је дужно да као средство обезбеђења испуњења уговорних обавеза достави бланко трасирану меницу корисника средстава и меничним овлашћењима :

- две истоветне бланко трасиране менице корисника средстава са 2 жиранта и меничним овлашћењима. Жирант може бити свако пословно способно физичко лице које има редовна месечна примања на име зараде или пензије, као и физичко лице које самостално обавља своју делатност (предузетник), односно лице које самостално обавља делатност у складу са посебним законом (нпр. адвокат, нотар, јавни извршитељ и сл.).

**VIII ОБАВЕЗЕ ИЗ УГОВОРА**

Корисник субвенције дужан је да:

- обавља делатност за коју му је одобрена субвенција у складу са поднетим захтевом са бизнис планом најмање 12 месеци, почев од дана отпочињања обављања делатности;

- омогући праћење реализације и достави доказе о реализацији уговорне обавезе Стручној комисији за оцену пројеката за доделу бесповратних средстава суфинансирање мера популационе политике ЈЛС у Републици Србији у 2020. години мере „Усклађивање рада и родитељства“

- обавести Комисију о свим променама које су од значаја за реализацију уговора, у року од 8 дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава увећан за законску затезну камату.

Јавни позив је отворен од дана објављивања у средствима јавног информисања, а последњи рок за подношење захтева са бизнис планом је 18.06.2020. године.

**Овај Јавни позив објављен је на званичној интернет страници Општине Ћићевац** [**www.cicevac.org.rs**](http://www.cicevac.org.rs/)**, огласним таблама Општине Ћићевац, месних заједница, и у средствима јавног информисања дана 02.06.2020. године**

|  |  |  |
| --- | --- | --- |
| Бодовна листа за захтев број \_\_\_\_\_\_\_\_\_\_\_\_\_\_\_\_\_\_\_\_ | | |
| Критеријуми за оцену Захтева | | Бодови-максимални и додељени |
| **Статус апликанта** | Број поена максимални | 10 |
| Незапослено лице | 10 |
| Почетници у пословању регистровани у АПР најраније 01.06.2019. години | 8 |
| **Брачно стање апликанта** | Број поена максимални | 10 |
| Самохрани родитељ | 6 |
| Брачна заједница | 10 |
| Ванбрачна заједница | 8 |
| Старосна структура | Број поена максимални | 10 |
| Подносилац пријаве старости од 18 до 25 година | 10 |
| Подносилац пријаве старости од 26 до 35 година | 9 |
| Подносилац пријаве старости од 36 до 45 година | 8 |
| **Број деце** | Број поена максимални | 5 |
| Без деце | 5 |
| 1 – 2 малолетне деце | 4 |
| 3 и више малолетне деце | 3 |
| **Врста делатности** | Број поена максимални | 10 |
|  | Производња и производно занатство | 10 |
| Услужно занатство и остале услужне делатности | 6 |
| Трговинске и угоститељске делатности | 3 |
| Остало | 1 |
| **Пословни простор** | Број поена максимални | 10 |
| У власништву подносиоца захтева | 10 |
|  | Изнајмљује се | 5 |
| **Структура улагања субвенције** | Број поена максимални | 10 |
| Однос основних средстава и репро материјала 80:20 % | 10 |
| Однос основних средстава и  репро материјала 60:40 % | 8 |
| Однос основних средстава и  репро материјала 50:50 % | 6 |
| **Опис пословне идеје у захтеву** | Број поена максимални | 20 |
|  | Јасно дефинисана пословна идеја | 20 |
|  | Делимично дефинисана пословна идеја | 10 |
|  | Непотпуно дефинисана пословна идеја | 0 |

У Ћићевцу, 02.06.2020.